open-index/open-wikipedia-markdown huggingface dataset:
Daang Radyal Blg. 9

Ang **Daang Radyal Blg. 9** (), na mas-kilala bilang **R-9**, ay isang pinag-ugnay na mga daan at tulay na bumubuo sa ika-siyam na daang radyal ng Maynila, Pilipinas. Ang daang radyal ay naguugnay ng Maynila sa mga lungsod ng Caloocan, Malabon, at Valenzuela sa hilaga, at patungo ng mga lalawigan ng of Bulacan, Pampanga, Tarlac, Pangasinan, at La Union paglampas ng Kalakhang Maynila.

## Ruta
Binubuo ng mga sumusunod na bahagi ang Daang Radyal Blg. 9:

### Abenida Rizal
Mula sa harap ng Ilog Pasig sa Santa Cruz hanggang sa Monumento Roundabout sa sangandaan nito sa Abenida Epifanio de los Santos (EDSA) sa Caloocan, kilala ang R-9 bilang Abenida Rizal. Dumadaan ito sa ilalim ng Unang Linya ng LRT at naguugnay ng Santa Cruz sa distrito ng Grace Park (Caloocan). Ito ang kinaroroonan ng tatlo sa mga pinakamalaking sementeryo ng Kalakhang Maynila—Manila North Cemetery, La Loma Cemetery, at Manila Chinese Cemetery.

### Lansangang MacArthur
Magiging Lansangang MacArthur ang R-9 pagdaan ng Monumento Roundabout (ang sangandaan ng EDSA, Abenida Rizal, at Daang Samson). Inuugnay nito ang Caloocan sa Malabon at Valenzuela, at kalinya nito ang North Luzon Expressway (ng R-8) sa silangan. Dadaan ang lansangan sa mga lalawigan ng Bulacan, Pampanga, at Tarlac sa Gitnang Luzon, at Pangasinan, La Union, Ilocos Sur, at Ilocos Norte sa Ilocos. Bagaman nagtatapos ang lansangan sa Laoag, liliko ang R-9 patungong Daang Pugo–Rosario sa Rosario.

### Daang Pugo–Rosario (*Pugo–Rosario Road*)
Sa pagitan ng Lansangang Aspiras–Palispis at Lansangang MacArthur sa timog-silangang La Union, kilala ang R-9 bilang Daang Pugo–Rosario. Dumadaan ito sa mga bayan ng Pugo at Rosario sa lalawigan ng La Union.

## Mga sanggunian
Kategorya:Mga ruta sa Kalakhang Maynila
Republika ng Tsina (1912–1949)

Ang **Republika ng Tsina** ng 1912 hanggang 1949, ay isang nakapangyayaring estado sa Silangang Asya. Sakop nito ang mga kasalukuyang teritoryo ng Tsina, Taiwan at Mongolia. Bilang isang yugto ng kasaysayan ng Tsina, ang Republika ng Tsina ang pumalit sa Dinastiyang Qing na siyang huling dinastiya ng Imperyong Tsino. Ang pagbagsak naman ng Republika ng Tsina ang nagtapós sa Tsinong Digmaang Sibil, kung saan ang mga natálong Kuomintang ay lumikas patungong pulo ng Taiwan, habang ipinroklama ang Republikang Bayan ng Tsina sa Mainland ng Tsina.

Sandaling nanungkulan si Sun Yat-sen bilang unang pangulo ng Republika. Ang kaniyang partido, na noo'y pinangunahan ni Song Jiaoren ay nanalo sa halalang parlamentaryo noong Disyembre 1912. Subalit, ang pambansang pamahalaan sa Beijing ay nanatili sa kamay ng hukbo na nasa pamumuno ni Pangulong Yuan Shikai. Nang mamatay ni Yuan noong 1916, pinaggiitan ng mga lokal na pinunong militar, o mga warlord ang kanilang awtonomiya.

Noong 1925, nagsimulang magtatag ng isang katunggaling pamahalaan ang Kuomintang sa Guangzhou sa timog ng bansa. Bumagsak naman noong 1927–28 ang ekonomiya ng hilaga, na labis na binuwisan upang itaguyod ang adbenturismo ng mga warlord. Sinimulan naman ni Heneral Chiang Kai-shek—na humaliling pinuno ng KMT nang yumao si Sun—ang kaniyang Northern Expedition, isang kampanyang militar upang mapataob ang pamahalaang sentral sa Beijing. Napataob ang pamahalaan ito noong 1928 at nagtatag si Chiang ng isang bagong pamahalaang Nationalist sa Nanjing. Di-naglaon pinutol niya ang kaugnayan sa mga komunista at pinatalsik ang mga ito sila sa KMT.

Nagkaroon ng industriyalisasyon at modernisasyon, ngunit kasabay nito namuo rin ang tensiyon sa pagitan ng pamahalaan ng mga Nationalist sa Nanjing at Partido Komunista ng Tsina, mga nalalabíng warlord, at ng Imperyo ng Japan. Naisantabi ang pagtatatag ng bansa nang sumiklab na digmaan sa pagitan nito at ng Imperyo ng Japan nang salakayin ng Japan ang Tsina noong 1937. Noong Mayo–Hunyo 1944 matagumpay ang naging opensiba ng Nationalist Y Force laban sa mga Hapones sa Yunnan, ngunit sa pangkalahatan bigo ang mga iba pa nitong kampanya laban sa mga Hapones. Nang tuluyang sumuko ang mga Haponese noong 1945, nakamit ng mga Allies ang lubos na pagkapanalo sa digmaan, ngunit dahil sa Cold War sa pagitan ng Estados Unidos at Unyong Sobyet sumiklab muli ang sagupaan sa pagitan ng KMT at mga komunista. Noong 1947, pinalitan ang Organikong Batas ng 1928&nbsp;ng Konstitusyon ng Republika ng Tsina bilang saligang-batas ng bansa. Noong 1949, itinatag ng mga Komunista ang Republikang Bayan ng Tsina, matapos mapatalsik sa mainland ng mga Nationalist, na ang karamihan ay nagsilikas patungong Taiwan.

## Tingnan din 
* Republikang Bayan ng Tsina
* Republika ng Tsina

## Mga sanggunian 
Kategorya:Kasaysayan ng Tsina
Daang Palibot Blg. 4

Ang ***Daang Palibot Blg. 4*** (), o mas-kilala sa itinakda nitong numero na **C-4**, ay ang ikaapat na daang palibot sa Kalakhang Maynila, Pilipinas. Dumadaan ito sa mga lungsod ng Navotas, Malabon, Kalookan, Lungsod Quezon, Mandaluyong, Makati, at Pasay.

## Mga bahagi ng Daang Palibot Blg. 4
### Daang C-4
Ay ang bahagi ng C-4 mula Daang Marcos (R-10) hanggang Daang Letre.

### Daang Letre
Ay isang pangunahing daan ng Malabon na may anim na linya. Nagsisimula ito sa isang rotonda sa harap ng Malabon City Hall at nagtatapos sa mga hangganan ng Kalookan. Magiging bahagi ito ng C-4 pagbagtas nito ang Daang C-4. Kilala rin ito sa mga pangalang *"Kalye Heneral San Miguel"* at *"Abenida Rizal"*.

### Daang Samson
Paglampas ng mga hangganan ng Kalookan, magiging Daang Samson ang C-4. Isa itong pangunahing daan sa Kalookan na may anim hanggang walong linya. Kilala rin ito sa mga pangalang *"Daang Caloocan"* at *"Abenida Monumento"*.

### Abenida Epifanio de los Santos
Ang Abenida Epifanio de los Santos (o mas-kilala bilang EDSA) ay isang lansangang may sampung linya na gumagamit ng mga palitan (*interchange*) at paghihiwalay ng mga linya (*grade separations*). Bumubuo ang EDSA sa malaking bahagi ng C-4. Dumadaan ito sa mga lungsod ng Kalookan, Lungsod Quezon, Mandaluyong, Makati, at Pasay. Ang hilagang dulo nito ay Monumento, isang monumento para kay Andres Bonifacio sa Kalookan, at ang katimugang dulo nito ay sa isang rotonda (*roundabout*) malapit sa SM Mall of Asia sa Pasay. Itinayo ang lansangan noong panahon ng dating pangulong Manuel Quezon.

## Mga sangandaan ng Daang C-4 (Navotas-Kalookan)
*Para sa talaan ng mga sangandaan ng EDSA, pakitignan ang artikulong Abenida Epifanio de los Santos*

## Mga sanggunian
## Mga ugnay panlabas
Kategorya:Mga ruta sa Kalakhang Maynila
Kalye Tayuman

Ang **Kalye Tayuman** *(Tayuman Street)* ay isang kalye sa hilagang Maynila, Pilipinas, na may apat na linya (dalawa kada direksiyon) at haba na 1.6 kilometro (1 milya). Ang direksiyon nito ay silangan pa-kanluran, at gayon din naman ay kanluran pa-silangan. Ang dulo nito sa silangan ay sa sangandaan ng Kalye Consuelo/Abenida Lacson malapit sa SM City San Lazaro (dating Hipodromo San Lazaro) sa Santa Cruz. Ang dulo nito sa kanluran ay sa Kalye Juan Luna malapit sa pamilihan ng Puregold sa Baryo Pritil, Tondo. Sa kalagitnaan, babagtasin nito ang Abenida Rizal sa ilalim ng nakaangat na estasyong Tayuman ng Unang Linya ng LRT. Paglampas, dadaan ito sa punong tanggapan ng Kagawaran ng Kalusugan (o DOH). Paglampas ng Kalye Juan Luna, tutuloy ito patungong Manila North Harbor bilang Kalye Capulong. Malaking bahagi nito ay nililinyahan ng mga katabing kalye (*side streets*) at mga lokal na negosyo.

Nagmumula ang pangalan nito sa salitang "*tayum*", isang uri ng halaman, o punong nila. Ang dating pangalan nito ay **Calle Morga** (o *Paseo de Morga*), mula kay Antonio de Morga, isang Kastilang mananalaysay at may-akda ng *Sucesos de las Indias Filipinas* (1609).

Mula 2014, ang Kalye Tayuman ay isang lansangan sa kauriang pambansang daang sekundarya na bahagi ng Lansangang N140 (N140). Bahagi rin ito ng Daang Palibot Blg. 2 (C-2) ng pinaglumaan (ngunit ginagamit pa ring) sistemang daang arteryal ng lansangan sa Kamaynilaan.

## Mga sanggunian
Kategorya:Mga lansangan sa Kalakhang Maynila
Abenida Lacson

Ang **Abenida Lacson** () ay ang pangunahing daang arteryal na dumadaan mula hilagang-kanluran patimog-silangan sa distrito ng Sampaloc sa hilagang Maynila, Pilipinas. Isa itong abenidang hinahatian ng panggitnang haranganan at may anim hanggang walo na linya. May habang 2.9 kilometro (1.8 milya) ang abenida na sumasaklaw sa rutang mula Kalye Tayuman sa Santa Cruz hanggang Tulay ng Mabini (dating Tulay ng Nagtahan) sa Santa Mesa.

Bahagi ang Abenida Lacson ng Daang Palibot Blg. 2 (C-2) ng sistemang pamilang ng mga lansangan sa Kamaynilaan, at N140 ng sistema ng lansangang bayan sa Pilipinas.

## Kasaysayan
Ang abenida ay dating tinawag na ***Governor Forbes Street*** (Kalye Gobernador Forbes), mula kay William Cameron Forbes, ang gobernador-heneral ng Pilipinas na sa ilalim ng kanyang panunungkulan itinayo ang daan. Pinahaba ito patimog para matumbok nito ang ***Calle Nagtahan*** (Kalye Nagtahan) sa hangganan ng mga distrito ng Sampaloc, San Miguel, at Santa Mesa, sa dating Carriedo Rotonda, kung kailan itinayo ang tulay pontoon ng Nagtahan na nag-ugnay nito sa Pandacan sa timog ng Ilog Pasig. Pinangalanang Tulay ng Mabini ang Nagtahan noong 1967, at noong 1971, binigyan ng bagong pangalan na Abenida Arsenio H. Lacson (*Arsenio H. Lacson Avenue*), mula kay Arsenio Lacson, ang alkalde ng Maynila noong dekada-50.

## Paglalarawan ng ruta
Dumadaan nang patimog, lumalabasa ng trapiko mula Kalye Tayuman patungong Abenida Lacson sa tagpuan nito sa Kalye Consuelo sa distrito ng Santa Cruz district sa tapat mismo ng SM City San Lazaro. Babagtasin ng abenida ang Bulebar España at Bulebar Magsaysay sa Sampaloc at lalampasin ang kampus ng Pamantasan ng Santo Tomas. Matatagpuan ang katimugang dulo ng Abenida Lacson sa Tulay ng Mabini (dating Tulay ng Nagtahan) sa ibabaw ng Ilog Pasig kung saang magiging Abenida Quirino ang daan papasok sa mga distrito ng Pandacan, Paco at Malate kung saang nagtatapos ang Daang Palibot Blg. 2.

May maikli at makipot na karugtong ang Abenida Lacson sa hilaga ng Kalye Tayuman sa tabi ng SM City San Lazaro patungong Kalye F. Yuseco sa distrito ng Santa Cruz.

## Tingnan din
*Talaan ng mga lansangan sa Kalakhang Maynila

## Mga sanggunian
Lacson Avenue
Abenida Recto

Ang **Abenida Claro M. Recto** (), na mas-kilala bilang **Abenida Recto**, ay ang pangunahing lansangang pang-komersyo sa gitnang-hilagang Maynila, Pilipinas. Dumadaan ito sa pitong distrito sa hilaga ng Ilog Pasig sa tinuringang lumang sentro ng Maynila sa nakararami. May haba itong 3.2 kilometro (2.0 milya). Nagsisimula ito sa Daang Marcos (ng Daang Radyal Blg. 10 o R-10) sa hanggannan ng Tondo at San Nicolas sa kanluran (malapit sa Manila North Harbor) at nagtatapos ito sa sangandaan ng Kalye Legarda at Kalye Mendiola sa hangganan ng Quiapo at Sampaloc sa silangan. Dumadaan ito sa pook-pamilihan ng Divisoria sa Binondo at sa katimugang paligid ng University Belt sa Quiapo at Sampaloc.

Dumadaan sa ibabaw ng Abenida Recto ang Linya 2, at matatagpuan rin dito ang Estasyong Recto ng nabanggit na linya. Ang kabuuan ng abenida ay bahagi ng Daang Palibot Blg. 1 (C-1) ng Kamaynilaan.

May maikling karugtong ang Abenida Recto patungong distrito ng San Miguel at nakatarangkahang kompuwesto ng Palasyo ng Malakanyang bilang Kalye Mendiola.

## Kasaysayan
[thumb|left|Abenida Recto pasilangan sa distrito ng Sampaloc, sa sangandaan nito sa [Kalye Nicanor Reyes.]]
Itinatag ang Abenida Recto sa iba't-ibang panahon at iba't-ibang bahagi sa panahon ng mga Kastila. Ang pangunahing bahagi ng abenida na papunta sa baybayin ng Look ng Maynila sa San Nicolas at Tondo mula Binondo ay pinangalanang ***Paseo de Azcárraga***, mula kay Marcelo Azcárraga Palmero, punong ministro ng Espanya. Sa Santa Cruz, nahahati sa mga tatlong bahagi ang abenida dahil sa mga tatlong estero (mga sapa)–*Calle General Izquierdo*, *Calle Paz* and *Calle Bilibid*. At sa Sampalok, ang abenida ay pinangalanang *Calle Iris* na nagtatapos noon sa Calle Alix (Kalye Legarda ngayon). Kalaunan, ang pangalang Paseo de Azcárraga ay itinalaga sa buong kahabaan ng abenida, na minsa'y tinawag ding ***Paseo de Felipe*** (mula kay Haring Felipe II ng Espanya). Noong 1961, binigyan ng kasalukuyang pangalan ang abenida, mula kay senador Claro Mayo Recto.

Noong Hulyo 7, 1892, sa isang gusaling may bilang na 72 Calle Azcarraga, sa sangandaan ng Calle Sagunto (Kalye Santo Cristo ngayon) sa Tondo, itinatag ni Andrés Bonifacio ang samahang Katipunan. Noong unang bahagi ng dekada-1900, ang abenida ay isang hilera ng mga teatro at restoran. Kabilang sa mga teatro nito noon ay Teatro Libertad at Teatro Zorilla. Ang mga ito ay naghikayat sa mga maraming tao na makisig sa mananamit na manood ng kanilang mga palabas sarsuwela at opera tuwing linggo.

## Transportasyon
Ang Abenida Recto ay isang pangunahing lugar ng paghinto sa tatlong mga linya ng Sistemang Panlulan ng Kalakhang Maynila.
* Estasyon ng Doroteo Jose ng LRT sa Abenida Rizal na pinaglilingkuran ng Linya 1.
* Estasyong Recto sa Rizal Avenue na pinaglilingkuran ng Linya 2.
* Estasyong daangbakal ng Tutuban sa Kalye Dagupan na pinaglilingkuran ng PNR.

Pinaglilingkuran din ang ruta ng ilang mga kompanya ng bus at dyipni.

## Tingnan din
* Maynila
* Talaan ng mga lansangan sa Kalakhang Maynila

## Mga sanggunian
Recto Avenue
Daang Palibot Blg. 1

Ang **Daang Palibot Blg. 1** (), na itinakda (at mas-kilala) bilang **C-1**, ay isang pinag-ugnay na mga daan at tulay na bumubuo sa pinakauna at pinakaloob na daang palibot ng Maynila, ang kabesera ng Pilipinas. Matatagpuan sa loob ng Lungsod ng Maynila ang kabuuan ng daang palibot, at kumokonekta ito sa mga distrito ng Ermita, San Miguel, Quiapo, Santa Cruz, Binondo, San Nicolas, at Tondo.

## Ruta
Mula hilaga hanggang timog, binubuo ng mga sumusunod na bahagi ang Daang Palibot Blg. 1:

### Abenida Recto (*Recto Avenue*)
Mula sa hilagang dulo nito sa Hilagang Daungan ng Maynila hanggang sa katimugang dulo nito sa Kalye Legarda/Kalye Mendiola, kilala ang C-1 sa pangalang Abenida Recto. Nagsisimula ito sa sangandaan ng Daang Marcos (R-10) sa pagitan ng mga distrito ng Tondo at San Nicolas, at dumadaan ito sa mga distrito ng Binondo, Santa Cruz, at Quiapo. Nagtatapos ito sa sangandaan nito sa Kalye Mendiola at Kalye Legarda (R-6). Ang kabuuan ng Abenida Recto ay bahagi ng C-1.

### Kalye Legarda
Liliko ang C-1 patimog sa Kalye Legarda malapit sa Simbahan ng San Sebastian, at tutumbukin nito ang sangandaan nito sa Kalye J. Nepomuceno at Kalye Arlegui. Tutuloy ang C-1 bilang Kalye Pedro Casal.

### Kalye Pedro Casal (*Pedro Casal Street*)
Sa pagitan ng Kalye Arlegui at Tulay ng Ayala (na tumatawid sa ibabaw ng Ilog Pasig), kilala ang C-1 sa pangalang Kalye Pedro Casal. Dumadaan ito sa campus ng Institusyong Panteknolohikal ng Pilipinas sa Quiapo at papasok sa San Miguel paglampas ng Estero de San Miguel. Tutumbukin nito ang Kalye Heneral Solano na nagbibigay ng daan patungong Palasyo ng Malacañang bago maabot nito ang Tulay ng Ayala.

### Bulebar Ayala (*Ayala Boulevard*)
Sa pagitan ng Tulay ng Ayala at Abenida Taft sa Ermita, kilala ang C-1 sa pangalang Bulebar Ayala. Dumadaan ito sa mga ligid ng Concepcion at Arroceros, at mga institusyong edukasyonal ng Pamantasang Normal ng Pilipinas at Teknolohikal na Unibersidad ng Pilipinas bago bumagtas ng Abenida Taft para maging Kalye Pananalapi.

### Kalye Pananalapi (*Finance Road*)
Sa hilagang-silangang bahagi ng Liwasang Rizal sa tabi ng Pambansang Museo ng Pilipinas at Museo ng Mamamayang Filipino, magiging Kalye Pananalapi ang C-1. Ang nasabing maikling daan ay tutumbok sa Abenida Padre Burgos malapit sa sangandaan ng Abenida Maria Orosa.

### Abenida Padre Burgos (*Padre Burgos Avenue*)
Dinadala ng Abenida Padre Burgos ang C-1 sa pagitan ng Liwasang Rizal Park at Intramuros hanggang sa dulo nito sa sangandaan ng Bulebar Roxas at Daang Bonifacio (R-1).

## Mga sanggunian
Kategorya:Mga ruta sa Kalakhang Maynila
Kalye Dimasalang

Ang **Kalye Dimasalang** () ay isang pangunahing lansangan sa Lungsod ng Maynila, Pilipinas. May haba itong 1.9 kilometro (1.2 milya) na kumokonekta ng Kalye Laong Laan at Abenida Lacson sa Daang Blumentritt sa distrito ng Santa Cruz. Sa katimugang dulo nito matatagpuan ang Dangwa, isang kilalang pamilihan ng mga bulaklak.

Itinakda ang Kalye Dimasalang bilang **Pambansang Ruta Blg. 162 (N162)** ng sistema ng lansangang bayan sa Pilipinas at isa sa mga bahagi ng **Daang Radyal Blg. 8** ng sistemang pamilang ng mga lansangan ng Kalakhang Maynila.

Maliban sa Bulaklakan ng Dangwa, ilan sa mga kilalang pook-palatandaan sa kalye ay ang Terminal ng Bus ng Dangwa at Pangkalahatang Ospital at Sentrong Medikal ng Tsino.

Kategorya:Mga lansangan sa Kalakhang Maynila
Lansangang-bayang Andaya

Ang **Lansangang-bayang Andaya** (; kilala rin bilang Lansangang-bayang Quirino (*Quirino Highway* at Daang Camarines Sur-Quezon) ay isang panrehiyon na lansangang-bayan na dumadaan sa mga bayan ng Sipocot, Lupi, at Ragay sa Camarines Sur, at Tagkawayan sa Quezon.

Itinalaga ng Kagawaran ng mga Pagawain at Lansangang Bayan (DPWH) ang kabuoan ng lansangang-bayan bilang **Pambansang Ruta Blg. 68** (**N68**) ng sistema ng lansangang bayan sa Pilipinas

## Kasaysayan
Unang itinayo ang Lansangang-bayang Andaya noong 1976 sa pamamagitan ng Pampangulong Direkto Blg. 774 ni dating pangulong Ferdinand Marcos. Ang panukala ay iuugnay ang Del Gallego, katutubong Ragay (timog-kanlurang Ragay), at pantalan ng Ragay sa Camarines Sur, sa Pan-Philippine Highway. Nagsisimula ito sa Pan-Philippine Highway papuntang Tagkawayan, Quezon at Del Gallego, Camarines Sur, at nagtatapos ito sa pantalan ng Ragay. Tinawag itong Lansangan ng Pangulong Quirino noon unang binuksan ito noong 1984. Sinara ito noong 1992 para sa pagpapahaba nito patungong Sipocot, Camarines Sur. Muling binuksan ito sa mga motorista noong 2003 at binigyan ng bagong pangalan na Lansangang-bayang Rolando Andaya Sr., mula sa yumaong kongresista na si Rolando Andaya Sr.. Hanggang ngayon, nanatili itong pangunahing lansangan. Ito ang pinakamaikling daan patungo sa Naga, at sa nalalabing bahagi ng Camarines Sur, imbes na gamitin ang mas-mahabang Lansangang-bayang Maharlika na dadaan pa sa Camarines Norte.

## Mga panlabas na link
*Official Site of the Diocese of Libmanan
*Philippine Standard Geographic Code 
*2000 Philippine Census Information 
*2007 Philippine Census Information 
*Official Site of the Province of Camarines Sur 
*Unofficial Site of the Municipality of Tagkawayan, Quezon 
*Local Governance Performance Management System 

Andaya Highway
Kalye Pedro Gil

Ang **Kalye Pedro Gil** (; dating *Calle Herrán*) ay isang pangunahing kalye panloob ng lungsod sa lungsod ng Maynila, Pilipinas. May haba ito na 3.6 kilometro (2.2 milya), at sumasaklaw sa mga distrito ng Ermita, Malate, Paco, at Santa Ana, pati na rin ang mga ilang bahagi ng San Andres.

Nagsisimula ang kalye sa sangandaan nito sa Kalye Calderon sa harap ng Simbahan ng Santa Ana sa distrito ng Santa Ana, kung saan hinahatian ito sa gitna sa pamamagitan ng pangitnang harangan ng luntiang lupain at mga iskultura na kilala bilang Plaza Felipe Calderon. Tutungo ito pakanluran hanggang sa magiging apat ang mga linya nito pagdaan ng Kalye Suter. Dadaan ito sa hilagang bahagi ng mga distrito ng San Andres at Paco kung saan babagtasin nito ang mga linya ng Philippine National Railways at Abenida Quirino. Paglampas, dadaan ito sa mga pusod ng mga distrito ng Paco, Ermita, at Malate. Dito makikita ang Robinsons Place Manila, Simbahan ng Paco, at iba pang mga lugar. Tatapos ang kalye sa sangandaan nito sa Bulebar Roxas. Sa silangan, tutuloy ito patungong Mandaluyong, at San Juan paglampas ng Ilog Pasig bilang Kalye Panaderos at Kalye Heneral Kalentong.

Ipinangalan ang kalye kay Pedro Gil, isang Pilipinong mambabatas noong unang bahagi ng dekada-1920. Kilala ito noon bilang ***Calle Herrán***, mula kay José de la Herrán, isang Kastilang kapitan noong Labanan sa Look ng Maynila.

## Mga pangunahing sangandaan
thumb|Kalye Pedro Gil malapit sa Kalye Tejeron sa Santa Ana, Maynila. Makikita sa retrato ang Plaza Felipe Calderon.

## Tingnan din
*Maynila
*Talaan ng mga lansangan sa Kalakhang Maynila

## Mga sanggunian
Pedro Gil Street
Abenida Elpidio Quirino

Ang **Abenida Elpidio Quirino** (), na kilala din sa anyong payak na ngalan nito na **Quirino Avenue**, ay isang pangunahing daang kolektor mula hilaga patimog sa Parañaque, katimugang Kalakhang Maynila, Pilipinas. Isa itong daang arteryal na apat ang mga linya at kalinya ng Bulebar Roxas at ng kanyang tagapagpatuloy nito na Manila–Cavite Expressway sa kanluran, mula Baclaran sa hilaga hanggang sa Las Piñas sa timog. Isa itong tagapagpatuloy ng Abenida Harrison mula Pasay at dating bahagi ng lansangang dalampasigan na ***Calle Real*** sa Parañaque. May haba ito na 5.6 kilometro (3.5 milya). Itinakda ang abenida bilang bahagi ng ugnayang Daang Radyal Blg. 2 ng Kamaynilaan. Paglampas ng hangganang Las Piñas, tutuloy ang daan bilang Abenida Diego Cera.

## Kasaysayan
Tinatakda ng Abenida Elpidio Quirino ang orihinal na dalampasigan ng Look ng Maynila sa Parañaque noong panahon ng mga Kastila. Binubuo nito ang bahagi ng dating lansangang dalampasigan ng Kastila na nag-uugnay ng dating Lalawigan ng Maynila sa La Laguna at iba pang mga lalawigan sa timog. Tinawag itong ***Calle Real*** o ***Camino Real*** (Kastila ng "kalyeng royal") na dumaan mula Ermita patungong Muntinlupa. Dati itong lokasyon ng *Camp Dewey* (Kampo Dewey), isang unang instalasyong militar ng mga Amerikano sa Baryo Tambo noong Digmaang Pilipino–Amerikano. Ang nasabing kampo ay ginawang kampo ng Philippine Army noong 1936. Subalit pagpasok ng taong 2003, ang nasabing kampo (Kampo Claudio) ay ginawang sityong pabahay at urban development.

Sa ngayon, tangi ang bahaging Las Piñas at Muntinlupa ay tinatawag pa ring Calle Real bilang alternatibong pangalan ng daan. Ang bahaging Parañaque ay pinangalanang Abenida Elpidio Quirino (mula kay Elpidio Quirino, dating pangulo ng Pilipinas). Ang bahaging Maynila ay pinangalanang Kalye Del Pilar, at ang bahaging Pasay, Abenida Harrison.

## Mga sanggunian
Elpidio Quirino Avenue
Thibaw Min

Si **Haring Tibaw** , o kaya ay  **Hsipaw** *Thibaw** **Thebaw** at  **Theebaw**   (, ; 1 January 1859&nbsp;– 19 December 1916) Ang kanyang Tunay na pangalan ay si **Maung-Pyo*'

Siya ang huling hari ng Imperyong Burma sa ilalim ng Dinastiyang Konbaung. Ang kanyang paghahari ay nag wakas noong ang Imperyong Britanya ay salakayin ang Burma mula sa India, At napatalsik ang monarkiya ng matalo sa Ikatatlong Digmaaang Anglo-Burmse noong 1886.

 at Supayalay (November 1885)]].

## Kabataan
Si Maung pyo ay ang Anak ni Haring Mindon sa isa sa kanyang mga Kalaguyo na si Dayang Phabara Devi ng Lungshe . Ang Ina ni Thibaw ay pinalayas mula sa Palasyo ni Haring Mindon at naging isang Bikuni (Babaeng monghe) sa nga nalalabing niang buhay.

Noong kanyang kabataan ay nag aral sia ng mga Kasulatang budhismo at naging bihasa upang makuha ang pabor ng kanyang Ama , Nakapasa siya sa Pagsusulit ng *Phatambyan*
(Isang uri ng pagsusulit pang rehihiyon) at nakuha ng respeto at ng Reyna at ng kanyang Ama.

Isa as mga Konsorte ng Haring Mindon na Si Hsinbyumashin ay tumulong ang pag papakasal niya kay Dayang Suplaryatt at ang unang anak nila ay kambal.

## Pagkakaluklok
Noong 1878, Si Thibaw ay nag tagumpay mula sa isang madugong rebelyon at pag lilipat ng kapangyarihan Dahil sa isang masaker ng mga Maharlikang angkan na posibleng karibal ni tibaw sa trono, sa utos ni Dayang Hsinbyumashin. na mga Prinsepe at mga prinsesang kaedaran ni Maung pyo. 

At sa panahon niya ang timong Burma na hawak ng kanyang amang si Mindon ay sinakop ng mga Briton, at hindi na sikreto sa mga briton ang plano ni Thibaw na muling makuha ang timong Burma, Noong 1880, Nagipag tulungan at pag bibigaypabor  sa mga Pranses ang pamahalaan at isang insedente sa pagitan ng thibaw at ng mga opisyal Ingles dahil sa pinarusahan nito ang mga ingles na hindi nag alis ng pangyapak saloob ng palasyo na tinawag na "Great Shoe Question" na siyang   dahilan upang lumubha ang tensyon sa pagitan ng mga Burmes at Briton . 

Noong Octobre hanggang  Nobyembre 1878, ang  pagpupulong sa Palasyong Mandalay ay napang kasunduan sa Hluttaw (Parlyamento) ang mga reporma sa mga sumusunod na kagawaran  mula sa 4  ay magiging 14:
#Agrikultura
#Pryoektong pampubliko
#Hukbong Katihan
#Buwis
#Kalinangan sa Rehiliyon 
#Pag sasaayos ng Mga lupaing hawak ng mga Maharlika
#Tributo 
#Hustisya ng pang kriminal
#Hustisyang Sibil
#Hukbong Dagat
#Soberanyang Panlabas
#*Partnerships*
#Kaayusan ng mga Lunsod at Baranggay
#Industriyalisayson (sa tulong ng makinarya)

## Sanggunian
Kategorya:Mga Hari ar Reyna ng Burma
Daang Radyal Blg. 2

Ang **Daang Radyal Blg. 2** (), na mas-kilala bilang **R-2**, ay isang pinag-ugnay na mga daan at tulay na bumubuo sa ikalawang daang radyal ng Maynila sa Pilipinas. Dumadaan ito mula hilaga patimog, at nagu-ugnay ng lungsod ng Maynila sa mga lungsod ng Pasay, Parañaque, at Las Piñas ng Kalakhang Maynila, at Bacoor, Imus, Dasmariñas, Silang, at Tagaytay sa lalawigan ng Cavite, at Talisay sa Batangas.

## Ruta
Binubuo ng R-2 ang mga sumusunod na bahagi mula hilaga patimog:

### Abenida Taft (*Taft Avenue*)
Mula sa hilagang dulo nito sa Tunel ng Lagusnilad (na galing sa Abenida Padre Burgos) hanggang sa Daang Redemptorist sa Pasay, kilala ang R-2 bilang Abenida Taft. Sinisilbihan nito ang mga distrito ng Ermita at Malate at mga lungsod ng Pasay at Parañaque sa ilalim ng Unang Linyang Daambakal ng LRT.

### Abenida Elpidio Quirino (*Elpidio Quirino Avenue*)
Mula sa sangandaan nito sa Abenida Taft/Daang Redemptorist sa Baclaran hanggang sa San Dionisio, kilala ang R-2 bilang Abenida Elpidio Quirino na isa sa mga pangunahing lansangan ng Parañaque. Tatapos ito sa sangandaan nito sa Abenida Padre Diego Cera

### Abenida Diego Cera (*Diego Cera Avenue*)
Sa Las Piñas, kilala ang R-2 bilang Abenida Diego Cera. Dumadaan ito sa pagitan ng Kalye Villareal sa Baranggay Manuyo Uno at Daang Alabang–Zapote sa Zapote.

### Lansangang Aguinaldo (*Aguinaldo Highway*)
Mula sa Daang Alabang–Zapote hanggang sa Tagaytay, Cavite, kilala bilang Lansangang Aguinaldo ang R-2. Ito ang pangunahing lansangang hilaga-patimog sa lalawigan ng Cavite at nag-uugnay ng lungsod ng Las Piñas sa Kalakhang Maynila sa mga lungsod ng Bacoor, Imus, Dasmariñas, Silang, at Tagaytay sa Cavite. Tatapos ang Lansangang Aguinaldo sa Rotondang Tagaytay na matatagpuan sa nasabing lungsod.

### Daang Tagaytay–Talisay (*Tagaytay–Talisay Road*)
Paglampas ng rotonda sa Tagaytay, kilala ang R-2 bilang Daang Tagaytay–Talisay. Isa itong daang sigsag na dumadaan pababa ng dalisdis ng kabundukan patungong Talisay, Batangas sa dalampasigan ng Lawa ng Taal.

## Mga sanggunian
Kategorya:Mga ruta sa Kalakhang Maynila
Abenida Diego Cera

Ang **Abenida Padre Diego Cera** () ay isang hilaga-patimog na daang kolektor sa Las Piñas, katimugang Kalakhang Maynila, Pilipinas. Isa itong daang arteryal na apat ang mga linya at hindi nahahati ng panggitnang harangan at dumadaan kalinya ng Manila–Cavite Expressway sa kanluran. May haba itong 3.0 kilometro (1.9 milya). Nagsisimula ito sa Barangay Manuyo Uno bilang karugtong ng Abenida Elpidio Quirino na galing sa Parañaque. Nagtatapos ito sa sangandaan nito sa Daang Alabang–Zapote sa Barangay Zapote sa parehong lungsod. Tutuloy ito bilang Lansangang Aguinaldo na papuntang lalawigan ng Kabite.

Bahagi ang abenida ng **Pambansang Ruta Blg. 62** (**N62**) ng sistema ng lansangang bayan sa Pilipinas at ng Daang Radyal Blg. 2 (R-2) ng sistema ng daang arteryal ng Kalakhang Maynila.

Ang abenida ay nasa makasaysayang koridor ng Las Piñas, sapagkat dito matatagpuan ang mga makasaysayang lugar tulad ng Simbahan ng Las Piñas, Las Piñas Gabaldon Hall, at lumang Pagamutang Pandistrito ng Las Piñas.

Minamarka ng abenida ang dating baybaying-dagat ng Look ng Maynila sa Las Piñas noong panahon ng mga Kastila. Bago itinayo ang Coastal Road noong 1985, bahagi ito ng ***Calle Real*** (o ***Camino Real***) na isang lansangang pambaybaying-dagat na nag-uugnay ng Maynila sa Muntinlupa at Kabite. Sa kasalukuyan, matatagpuan ang baybaying-dagat sa mga 400 hanggang 600 metro sa kanluran. Ang bahagi ng Calle Real sa katimugang Las Piñas ay pinangalanang Daang Alabang–Zapote, habang ang bahaging Parañaque ay pinangalanang Abenida Elpidio Quirino. Ang bahaging Maynila ay pinangalanang Kalye Del Pilar, at Abenida Harrison naman para sa bahaging Pasay.

## Paglalarawan ng ruta
[thumb|left|Abenida Diego Cera sa hilaga ng [Daang Alabang-Zapote sa Barangay Zapote]]
Nagsisimula ang Abenida Diego Cera sa Barangay Manuyo Uno bilang karugtong ng Abenida Elpidio Quirino sa timog ng Kalye Villareal at dumadaang kalinya ng Manila–Cavite Expressway sa bandang kanluran at Kalye Tramo sa bandang silangan. Dadaan ito patimog at papasok sa mga lumang kabayanang barangay ng Daniel Fajardo at Elias Aldana kung saang matatagpuan ang dating Gusaling Pambayan ng Las Piñas at ang Simbahan ng Las Piñas. Pagtawid ng Ilog Las Piñas sa pamamagitan ng Tulay ng Diego Cera, papasok ang abenida sa Barangay Pulang Lupa kung saang matatagpuan ang lumang pabrika ng Sarao Motors at ang Pangkalahatamg Ospital ng Las Piñas. Babagtasin nito ang Karugtong ng Abenida Carlos Garcia (C-5) at Daang Naga bago makarating sa Barangay Zapote. Nagtatapos ang abenida sa may Daang Alabang–Zapote malapit sa hangganang Kabite kung saang tutuloy ito bilang Lansangang Aguinaldo.

Ilan sa iba pang mga kilalang palatandaang-pook sa kahabaan ng abenida ay ang Saint Joseph's Academy, Plaza Quezon, Sementeryong Katoliko ng Las Piñas, Maricielo Villas at Pamilihang Bayan ng Zapote.

## Tingnan din
* Talaan ng mga lansangan sa Kalakhang Maynila

## Mga sanggunian
Diego Cera Avenue
Abenida Makati

Ang **Abenida Makati** () ay ang pangunahing lansangang komersiyal sa Makati, Kalakhang Maynila, Pilipinas. Bumubuo ito sa silangang hangganan ng Ayala Triangle at isa ito sa mga tatlong pangunahing abenida ng Makati Central Business District o CBD. Dumadaan ito sa direksyong hilaga-patimog na mukhang patagilid at halos kalinya sa EDSA. Dumadaan ito sa dalawang magkaibang distrito sa lungsod: ang Makati CBD at ang lumang *Makati Población* (kabayanan ng lungsod). Ang haba nito ay 2.3 kilometro (1.4 milya), at ang mga linya nito ay maaaring dalawa (sa kabayanan) o tatlo-apat na linya (sa ligid ng CBD). Mayroon itong maikling tagapagpatuloy patungong San Lorenzo Village bilang Kalye San Lorenzo (*San Lorenzo Drive*).

Sa hilagang dulo nito matatagpuan ang lumang bahagi ng Makati na nagsisimula sa Tulay Makati-Mandaluyong at Abenida J.P. Rizal. Tutuloy ito sa kabayanan ng lungsod hanggang sa Abenida Gil Puyat na nagtatakda sa katimugang dulo ng lumang distrito. Sa timog ng Gil Puyat patungong Makati CBD, nagiging mas-komersyal at mas-pang-mayaman ang anyo ng abenida. Kapwa matatagpuan sa katimugang dulo ang Sentrong Ayala at Abenida Arnaiz.

## Kasaysayan
Nagsilbi bilang pangunahing daan patungo sa dating Palapagang Nielson mula San Pedro de Macati ang abenida. Tinawag ito noon bilang **Daang Culi-Culi** (*Culi-Culi Road*) na nagbigay rin ng daan patungong Culi-Culi (Baranggay Pio del Pilar ngayon) sa kanluran ng palapagan. Noong isinara ang paliparan pagkaraan ng Ikalawang Digmaang Pandaigdig, ang mga patakbuhan nito ay ginawang mga malawak na daan na kilala ngayon bilang Abenida Ayala at Paseo de Roxas. Ang control tower nito ay pinreserba at isa na ngayong aklatan ng Filipinas Heritage Library. Matatagpuan ang nasabing aklatan sa abenida sa timog-silangang panulukan ng Ayala Triangle.

[thumb|Ang Abenida Makati sa panulukan ng [Abenida Kalayaan (Makati)|Abenida Kalayaan sa kabayanan ng Makati.]]
Ang Abenida Makati, lalong-lalo na ang bahagi na nasa kabayanan ng Makati, ay may kasaysayan ng prostitusyon. Ang mga ligid sa Kalye P. Burgos, na may mga nightklab, bar, at otel pambadyet, ay kinukunsidera ng marami bilang red light district ng Makati.
Subalit sa kasalukuyan, isinasailalim ang nasabing lugar sa pagpapabuti at pagpapaganda, kasama na riyan ang pagtatayo ng mga bagong gusali tulad ng mga nasa bagong complex ng Century City.

## Tingnan din
#### Mga daan
*Abenida Arnaiz
*Abenida Ayala
*Abenida Gil Puyat
*Paseo de Roxas
#### Mga kaugnay na artikulo
*Sentrong Ayala
*Makati
*Palapagang Nielson

## Mga sanggunian
Makati Avenue
Paseo de Roxas

Ang **Paseo de Roxas** ay isang pangunahing arterya pang-komersiyal sa Makati Central Business District ng Kalakhang Maynila, Pilipinas. Isa itong abenida na may anim na linya at haba na 1.8 kilometro (1.1 milya). Dumadaan ito sa gitna ng nabanggit na distritong pang-negosyo at kumokonekta ng mga subidibisyon ng San Lorenzo Village sa kanluran at Bel-Air Village sa silangan.

Simula sa kanlurang dulo nito sa Abenida Arnaiz, dumadaan ito sa direksyong pahilaga pagdaan nito sa Legaspi Village kung saan makikita ang pamilihan ng Greenbelt. Pagdating sa Abenida Ayala, liliko ito nang bahagya pahilagang-silangan at papasok sa Salcedo Village. Ang kabuuan ng Ayala Triangle Gardens ay sa tabi ng hilagang linya nito. Paglampas ng Abenida Makati, dumadaan ito sa hilagang hangganan ng Urdaneta Village hanggang sa maabot nito ang silangang dulo nito sa Abenida Gil Puyat. May mga maikling nagpapatuloy ng Paseo de Roxas sa timog patungong San Lorenzo Village bilang Kalye Edades, at sa hilaga patungong Bel-Air Village bilang Kalye Hydra.

Ipinangalanan ang abenida mula sa nagtatag ng Ayala Corporation na si Domingo Roxas y Ureta ng Pamilyang Zobel de Ayala na nagmamay-ari ng lupain. Dito nakatayo noon ang dating paliparan ng Palapagang Nielson na kung saan nagsilbi itong patakbuhan kasama ang Abenida Ayala.

## Tingnan din
*Abenida Arnaiz
*Abenida Ayala
*Abenida Gil Puyat
*Abenida Makati
*Makati
*Palapagang Nielson

## Mga sanggunian
Kategorya:Mga lansangan sa Kalakhang Maynila
William S. Harley

Si **William Sylvester Harley** (Disyembre 29, 1880 – Setyembre 18, 1943) ay isang Amerikanong inhinyerong mekanikal at negosyante. Isa siya sa mga nagtatag ng Harley-Davidson Motor Company.

## Buhay at karera
Pinanganak si Harley noong 1880 kay William Harley Sr. at Mary Smith na nanggaling sa Littleport, Cambridgeshire, Inglatera at lumipat sa Estados Unidos noong 1860.

Noong 1901 iginuhit ni Harley ang mga plano para sa makinang ikakabit sa isang ordinariyong bisikleta, at noong kinalaunan ay sinimulan niya itong buoin kasama ang kanyang kaibigang si Arthur Davidson, sa tulong ni Henry Melk, na isang makinista sa Milwaukee.

Kumuha si Harley ng kursong inhinyerong mekanikal sa University of Wisconsin–Madison noong 1907, at noong nag-aaral siya sa nasabing kolehiyo ay nanilbihan siya bilang serbidor sa bahay ng isang kapatiran ng mga lalaki (*fraternity*) at sa opisina ng arkitekto sa Madison, Wisconsin. Itinatag ni Harley ang Harley-Davidson kasama si Arthur Davidson noong 1903 at nanilbihan bilang inhinyero at tagaingat-yaman hanggang sa kanyang pagpanaw noong 1943.

## Personal na buhay
Nagpakasal si Harley noong 1910 kay Anna Jachthuber, kung saan sila ay nagkaroon ng tatlong anak.

## Mga sanggunian
Kategorya:Mga negosyante mula sa Estados Unidos
Manila East Road

Ang **Manila East Road**, o **Laguna de Bay Bypass Road** ay isang pandalawahan hanggang pang-apatang pambansang lansangang sekundarya na matatagpuan sa mga lalawigan ng Rizal at Laguna sa Pilipinas.

## Paglalarawan ng ruta
Nagsisimula ito mula sa mga sangandaan ng Abenida Ortigas, Daang Cabuyao, at Abenida Imelda sa Taytay. Susundan naman nito ang rutang pumapalibot sa hilaga at silangang baybayin ng Laguna de Bay, at dadaan sa mga bayan ng Angono, Binangonan, Cardona, Morong, Baras, Tanay, at Pililla sa Rizal, at Santa Maria, Mabitac, Famy, Siniloan, Pangil, Pakil, Paete, Kalayaan, Lumban, at Pagsanjan sa Laguna.

### Mga ruta
Magmula noong 2014, bahagi ang buong lansangan ng serye ng mga pambansang lansangan ng Kagawaran ng Pagawaing Bayan at Lansangan. Mula Taytay hanggang Famy, bahagi ito ng **Pambansang Ruta Blg. 601** (**N601**); habang bahagi naman ng **Pambansang Ruta Blg. 602** (**N602**) ang bahaging Famy hanggang Pagsanjan. Ang mga rutang ito ay bahagi ng sistema ng lansangang bayan sa Pilipinas.

Bahagi rin ang Manila East Road ng dating **Daang Radyal Blg. 5** (**R-5**) ng sistemang daang arteryal ng Kalakhang Maynila.

## Tingnan din
*Talaan ng mga lansangan sa Kalakhang Maynila
*Pan-Philippine Highway
*CALABARZON

## Mga sanggunian
Manila East Road
Daang Radyal Blg. 1

Ang **Daang Radyal Bilang Isa** (), na mas-kilala bilang **R-1**, ay isang pinag-ugnay na mga daan at tulay na bumubuo sa pinakaunang daang radyal ng Maynila sa Pilipinas. May haba itong 41.5 kilometro (o 25.8 milya), at kinokonektahan nito ang lungsod ng Maynila sa mga lungsod ng Pasay, Parañaque, at Las Piñas sa Kalakhang Maynila, at Bacoor, Imus, Kawit, Noveleta, General Trias, Tanza, at Naic lalawigan ng Cavite.

## Ruta
Binubuo ng mga sumusunod na bahagi ang Daang Radyal Blg. 1, mula hilaga patimog:

### Daang Bonifacio (*Bonifacio Drive*)
Mula sa hilagang dulo ng R-1 (sa may Tulay ng Roxas na dating Tulay ng Del Pan) hanggang sa sangandaan nito sa Abenida Padre Burgos sa Maynila, kilala bilang Daang Bonifacio ang R-1. Sineserbisyo nito ang mga distrito ng Intramuros at Port Area at tinutumbukan nito ang Bulebar Roxas sa Liwasang Rizal.

### Bulebar Roxas (*Roxas Boulevard*)
thumb|Bulebar Roxas mula sa himpapawid.
Nagiging Bulebar Roxas ang R-1 paglampas ng Abenida Padre Burgos. Ang bahaging ito ng R-1 sa Liwasang Rizal ay minarkahang Kilometro Sero (Km 0). Isa itong promenada sa harap ng Look ng Maynila na bumabagtas patungong Ermita, Malate sa lungsod ng Maynila, at sa mga lungsod ng Pasay at Parañaque. Tatapos ang Bulebar Roxas sa sangandaan nito sa Daang NAIA.

### Manila–Cavite Expressway
Sa pagitan ng Daang NAIA at Lansangang Antero Soriano sa Kawit, Cavite, kilala ang R-1 bilang Manila–Cavite Expressway (kilala din bilang *Coastal Road* o *CAVITEx*). Ang nabanggit na mabilisang daanan ay nag-uugnay ng Parañaque sa Las Piñas at lumalabas ng Kalakhang Maynila patungong Bacoor at Kawit sa Cavite.

### Lansangang Antero Soriano (*Antero Soriano Highway*)
thumb|Lansangang Antero Soriano sa Noveleta.

Kilala ang R-1 bilang Lansangang Antero Soriano mula sa dulo ng CAVITEx sa Kawit hanggang sa sangandaan nito sa Governor's Drive sa Naic. Kinokonektahan nito ang mga lungsod at bayan ng Imus, Noveleta, at General Trias ng lalawigan ng Cavite.

## Mga sanggunian
Kategorya:Mga ruta sa Kalakhang Maynila
Tala ng mga watawat ng Korea

Ito ang tala ng mga watawat o bandila ng **Republika ng Korea** at ng **Demokratikong Pangmadlang Republika ng Korea**, maging din ang mga pangkasaysayang watawat na ginamit noong **Dinastiya ng Joseon** at **Imperyo ng Korea**.

## Pambansang Watawat ng Timog at Hilagang Korea
## Pambansa
## Pambansang Pamahalaan ng Timog Korea
## Sanggunian
Kategorya:Korea
Kategorya:Mga watawat ng Korea
Kategorya:Mga pambasang sagisag ng Korea
Abenida Padre Burgos

Ang **Abenida Padre Burgos** () ay isang mahalagang lansangan ng Maynila, ang kabisera ng Pilipinas, na may labing-apat na linya at haba na 1.5 kilometro (0.93 milya). Nasa pusod ng lungsod ang lansangan na nagbibigay-daan patungo ng ilang mga mahahalagang lansangan tulad ng Abenida Taft, Abenida Rizal, Bulebar Roxas, at Bulebar Quezon. Nagbibigay rin ito ng daan patungong Gusaling Panlungsod ng Maynila, Liwasang Rizal, at Intramuros.

Nagsisimula ito sa katimugang dalampasigan ng Ilog Pasig sa may Liwasang Bonifacio, kung saan nagtatagpo ang mga tulay ng MacArthur (patungong Abenida Rizal), Jones (patungong Daang Quintin Paredes/Binondo), at Quezon (patungong Quiapo at Bulebar Quezon/Espanya). Pagdaan sa harapan ng Munisipyo, hahati sa dalawa ang Abenida Padre Burgos–Abenida Taft (sa pamamagitan ng Lagusang Lagusnilad, patungong Ermita, Malate, at Pasay) at Ekstensyong Padre Burgos (patungong Bulebar Roxas sa kanluran, kung saan ito nagtatapos).

Itinakdang bahagi ng Daang Palibot Blg. 1 (C-1) ang bahagi ng abenida mula Kalye Pananalapi (*Finance Drive*) hanggang Bulebar Roxas. Isa ring bahagi ng sistema ng lansangang bayan sa Pilipinas ang abenida: ang bahaging mula Tulay ng Quezon hanggang Abenida Taft ay itinakdang bahagi ng N170, habang bahagi naman ng N150 ang nalalabing bahagi ng abenida patungong Bulebar Roxas.

Hinango ang pangalan ng lansangan mula kay Jose Burgos, isa sa mga tatlong paring martir (na tinaguriang GOMBURZA). Ang bahaging C-1/N150 ng lansangan ay dating tinawag na ***Calle Bagumbayan***.

## Tingnan din
* Liwasang Rizal
* Maynila

## Mga sanggunian
Padre Burgos Avenue
Lansangang-bayang Antero Soriano

Ang **Lansangang-bayang Antero Soriano** (), na kilala rin bilang ***Centennial Road*** at ***EPZA Diversion Road***, ay isang lansangang panlalawigan na may dalawa hanggang anim na linya at dumadaan sa kanlurang baybayin ng Kabite. Ang haba nito ay 21 kilometro (13 milya), mula sa silangang dulo nito sa sangandaan nito sa Lansangang Tirona sa Kawit hanggang sa kanlurang dulo nito sa Daang Governor sa Naic. Dumadaan ito sa mga lungsod at munisipalidad ng Imus, Noveleta, General Trias, at Tanza, Kabite. Isa ito sa mga tatlong pangunahing lansangan ng lalawigan (ang dalawa pang iba ay Lansangang Aguinaldo at Governor's Drive). Itinakda ang kabuoan nito bilang huling bahagi ng Daang Radyal Blg. 1 ng Sistemang Daang Arteryal ng Kalakhang Maynila.

Pinangalanan ang lansangan kay Antero Soriano, ang dating senador ng Pilipinas at dating gobernador ng lalawigan ng Cavite.

## Mga panlabas na link
* Naic junction map

Antero Soriano Highway
Daang Radyal Blg. 3

Ang **Daang Radyal Bilang Tatlo** (; itinakda bilang **R-3**) ay isang pinag-ugnay na mga daanan at tulay na bumubuo sa ikatlong daang radyal ng Maynila sa Pilipinas. Ang kabuuan nito (maliban sa bahaging hilaga ng C-5) ay isang mabilisang daanan (*expressway*).

Ang bahagi ng R-3 mula EDSA sa Makati hanggang Calamba ay isa ring bahagi ng Pan-Philippine Highway (AH26).

## Ruta
Binubuo ng Daang Radyal Blg. 3 ang mga sumusunod na bahagi:

### South Luzon Expressway
Mula sa hilagang dulo nito sa sangandaan ng Abenida Quirino sa Paco, Maynila hanggang sa dulo nito sa Santo Tomas, Batangas, kilala ang R-3 bilang South Luzon Expressway (SLEx), ang pangunahing bahagi ng R-3. Ang bahagi sa hilaga ng sangandaan ng C-5 ay *toll-free* at tinaguriang **Lansangang Osmeña** (*Osmeña Highway*), mula kay dating Pangulong Sergio Osmeña. Dating tinawag na "*South Superhighway*" ang bahaging ito. Ang bahaging *toll road* na mula C-5 hanggang Calamba, Laguna ay tinaguriang **Lansangang Dr. Jose Rizal** (*Dr. Jose Rizal Highway*), mula kay Jose Rizal, ang pambansang bayani ng Pilipinas. Ang bahaging Calamba - Santo Tomas ay tinaguriang ***SLEx Toll Road 3*** na ibinuksan sa mga motorista noong 2010.

### Metro Manila Skyway
Ang Metro Manila Skyway ay isang nakaangat na mabilisang daanan na dumadaan sa ibabaw ng SLEx mula Abenida Gil Puyat sa Makati hanggang Daang Alabang–Zapote sa Muntinlupa. Sa kasalukuyan, itinatayo ang bahaging tinatawag na Ikatlong Yugto ng Skyway (*Skyway Stage 3*) na magkokonekta ng mga mabilisang daanan ng North Luzon Expressway at South Luzon Expressway sa hinaharap. Daraan ito sa Abenida Bonifacio, Abenida Sarhento Rivera, Abenida Gregorio Araneta, Daang Paco–Santa Mesa, at Abenida Quirino, kalakip ng bahaging nasa ibabaw ng Ilog San Juan.

### Southern Tagalog Arterial Road
Ang huling bahagi ng R-3 ay Southern Tagalog Arterial Road (o *STAR Tollway*) na isang mabilisang daan sa lalawigan ng Batangas, mula Santo Tomas hanggang Lungsod ng Batangas.

## Mga sanggunian
Kategorya:Mga ruta sa Kalakhang Maynila
Hecate

Si **Hecate** o **Hekate** (Griyego, *Hekátē*) ay isang diyosa sa Sinaunang Griyegong relihiyon at mitolohiya, karaniwang ipinakikita na may hawak na dalawang sulo o ng isang susi. Siya ay madalas na nauugnay sa sangang-daan, mga pasukang daanan, ilaw, mahika, pangkukulam, kaalaman ng mga yerba at nakalalasong mga halaman, mga multo, nekromansya, at panggagaway.  Ang lugar ng pinagmulan ng kanyang mga tagasunod ay di-tiyak, ngunit naiisip na siya ay nagkaroon ng mga sikat na mga tagasubaybay sa Thrace. Siya ay isa sa mga pangunahing diyos na sinamba sa mga Atenong kabahayan bilang isang tagaprotektang diyosa at kung sino ang nagkakaloob ng kasaganaan at ng pang  araw-araw na mga biyaya sa pamilya.

## Mga pagdiriwang 
Si Hecate ay sinamba ng parehong mga Griyego at Romano na nagkaroon ng kanilang sariling mga pagdiriwang na inihandog sa kanya.

## Mga tala 

Kategorya:Mga Griyegong diyos
Unibersidad ng Indonesia

left|thumb|STOVIA medical school complex noong dekada '20, ang komplex ay binubuo ng mga gusali na kilala na ngayon bilang Faculty ng Medicine ng UI (tuktok) at Cipto Mangunkusumo Hospital (gitna).
thumb|Rektorado, pangunahing gusali ng Unibersidad ng Indonesia

Ang **Unibersidad ng Indonesia** o **UI **(Ingles: *University of Indonesia*; Indones: *Universitas Indonesia*) ay isang pampublikong unibersidad sa Depok, Kanlurang Java at Salemba, Jakarta, Indonesia. Ang UI ay ang pinakamatandang institusyong tersyaryo sa Indonesia (na kilala bilang ang Silangang Indiyas ng Olanda nang itatag ang unibersidad). Ang UI sa pangkalahatan ay itinuturing bilang ang pinakaprestihiyosong unibersidad sa Indonesia, kasama ang Bandung Institute of Technology at Unibersidad ng Gadjah Mada.

Ang kasaysayan ng unibersidad ay tinutunton sa 1898, nang itatag ng pamahalaan ng Dutch East Indies ang isang paaralan sa pagsasanay ng mga doktor, ang STOVIA (*School tot Opleiding van Inlandsche Artsen*).

Sa taong 2015/2016, ang unibersidad ay nakatanggap ng pinakamataas (ika-1) na ranggo ayon sa QS World Universities Ranking, habang ika-79 sa Asya at ika-358 sa buong mundo.

### Mga fakultad 
Ang unibersidad ay binubuo ng 14 fakultad na naghahain ng mga kurso sa undergraduate, graduate at postgraduate na antas. Ang ilan sa mga kursong graduate at postgraduate ay pinamamahalaan ng hiwalay na programa.
* Faculty of Medicine 
* Faculty of Dentistry 
* Faculty of Mathematics and Natural Sciences
* Faculty of Engineering
* Faculty of Law
* Faculty of Economics and Business
* Faculty of Humanities 
* Faculty of Psychology 
* Faculty of Social and Political Sciences
* Faculty of Computer Science
* Faculty of Public Health
* Faculty of Nursing
* Faculty of Pharmacy
* Faculty of Administrative Sciences 
* Postgraduate Program
* Vocational Program

## Mga sanggunian
Kategorya:Mga pamantasan
Masha at ang Oso

**Masha and the Bear** () ay isang serye ng animated na telebisyon sa Rusyo na nilikha sa pamamagitan ni Oleg Kuzovkov at ginawa ng Animaccord Animation Studio (sa Moscow, Russia), ito ay unang naipalabas noong 7 Enero 2009.

Kategorya:Animated na palabas
Kategorya:Palabas sa Rusya
Kalye Nicanor Reyes

Ang **Kalye Nicanor Reyes** () ay isang kalye sa distrito ng Sampaloc, Lungsod ng Maynila, Pilipinas. Ini-uugnay nito ang Abenida Recto sa timog at Bulebar Espanya sa hilaga. Magiging Bulebar Espanya ito pagdating sa puntong tutumbukin nito ang Kalye Lerma.

Pinangalanan ito mula kay Nicanor Reyes, ang nagtatag ng Pamantasan ng Dulong Silangan na matatagpuan sa nasabing kalye. Ang dating pangalan nito ay *Calle Morayta*, mula kay Miguel Morayta Sagrario, isang Kastilang republikang politiko na nagtatag ng Grande Oriente Español, miyembro ng La Solidaridad, at naging propesor ni Jose Rizal sa kasaysayan sa Pamantasang Complutense ng Madrid.

## Mga sanggunian
Nicanor Reyes
Kalye Carriedo

Ang **Kalye Carriedo** () ay isang kalye sa Quiapo, Maynila, Pilipinas. Hango ang pangalan nito kay Francisco Carriedo y Pedero (1690–1743), isang Kastilang pilantropo na nagtatag ng Carriedo Waterworks (ngayon ay Metropolitan Waterworks and Sewerage System o MWSS). Kabilang sa mga kilalang lugar na matatagpuan rito ay ang Simbahan ng Quiapo at Estasyong Carriedo ng Linyang LRT-1.

## Mga sanggunian
Kategorya:Mga lansangan sa Kalakhang Maynila